2014.12.23. Az Európai Unió Hivatalos Lapja L 367/97 A TANÁCS VÉGREHAJTÁSI HATÁROZATA (2014. december 19.) az Egységes Szanálási Testület elnökének, alelnökének és további, feladatukat teljes munkaidőben ellátó tagjainak kinevezéséről (2014/943/EU) AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendeletre (!) és különösen annak 56. cikke (6) bekezdésére, tekintettel az Európai Bizottság javaslatára, mivel: (1) — 2014. augusztus 19-én hatályba lépett a 806/2014/EU európai parlamenti és tanácsi rendelet. (2) — A szanálásokra vonatkozó gyors és hatékony döntéshozatali eljárás biztosítása érdekében a 806/2014/EU rendelet 42. cikkének (1) bekezdése által létrehozott Egységes Szanálási Testületnek (a továbbiakban: a Testület) a felada- tainak megfelelő, sajátos szerkezeti felépítéssel rendelkező, különleges uniós ügynökségnek kell lennie. (3) — A Testület összetételének biztosítania kell a szanálási eljárásokhoz kapcsolódó valamennyi érdek megfelelő figye- lembevételét. Tekintettel a Testület feladataira, ki kell nevezni annak elnökét, alelnökét és négy további, feladatát teljes munkaidőben ellátó tagját. (4) — A 806/2014/EU rendelet 56. cikkének (7) bekezdése szerint a Testület azon elnökének hivatali ideje, akit az emlí- tett rendelet hatálybalépését követően elsőként neveznek ki, három évre szól, amely hivatali idő egyszer, ötéves időtartamra meghosszabbítható. A 806/2014/EU rendelet 56. cikkének (5) bekezdése szerint a Testület alelnö- kének és a feladatukat teljes munkaidőben ellátó tagjainak megbízatása öt évre szól. (5) — Az említett rendelet 56. cikkének (6) bekezdésével összhangban a Bizottság 2014. november 19-én az Európai Parlament elé terjesztette a Testület elnökének és alelnökének, valamint négy további, feladatát teljes munkaidőben ellátó tagjának jelölt személyek szűkített listáját. A Bizottság 2014. december 5-én javaslatot nyújtott be az Európai Parlamentnek a Testület elnökének, alelnökének és négy további, feladatát teljes munkaidőben ellátó tagjának kinevezésére vonatkozóan. Az Európai Parlament 2014. december 16-án jóváhagyta a javaslatot, ELFOGADTA EZT A HATÁROZATOT: 1. cikk (1) —A Tanács a következő személyt az e határozat hatálybalépésétől számított hároméves hivatali időre az Egységes Szanálási Testületnek, a feladatát teljes munkaidőben ellátó tagjává nevezi ki: Elke KÖNIG, elnök. (2) —A Tanács a következő személyeket az e határozat hatálybalépésétől számított ötéves hivatali időre az Egységes Szanálási Testületnek, a feladatukat teljes munkaidőben ellátó tagjaivá nevezi ki: — Timo LÖYTTYNIEM,, alelnök — Mauro GRANDE, stratégiai és koordinációs igazgató — Antonio CARRASCOSA, szanálástervezési igazgató — Joanne KELLERMANN, szanálástervezési igazgató — Dominigue LABOUREIX, szanálástervezési igazgató. () HLL225., 2014.7.30., 1. o.